കോണ്ഗ്രസിലെ ഗ്രൂപ്പുകളി കാരണം പ്രസിഡന്റാകാന് കഴിഞ്ഞില്ല യുഡിഎഫ് ഭരണസമിതിയെ അട്ടിമറിക്കാന് എല്ഡിഎഫിനൊപ്പം നിന്നു പ്രത്യുപകാരമായി ജിജി സജിയെ കോന്നി ബ്ലോക്ക് പഞ്ചായത്ത് പ്രസിഡന്റാക്കി സിപിഎം: ജയിച്ചത് കെയു ജനീഷ്കുമാര് തന്ത്രം പത്തനംതിട്ട: യുഡിഎഫില് നിന്ന് മറുകണ്ടം ചാടിയ വനിതാ അംഗത്തെ പ്രസിഡന്റാക്കി കോന്നി ബ്ലോക്ക് പഞ്ചായത്ത് ഭരണം എല്ഡിഎഫ് പിടിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോണ്ഗ്രസില് തനിക്ക് കിട്ടാതെ പോയത് എല്ഡിഎഫനൊപ്പം ചേര്ന്ന് തിരിച്ചു പിടിച്ചിരിക്കുകയാണ് ജിജി സജി. കോന്നി ബ്ലോക്ക് ഭരണം പോയതോടെ അടൂര് പ്രകാശിന്റെ അപ്രമാദിത്വത്തിന് ഒരിക്കല് കൂടി തിരിച്ചടിയേറ്റു. യുവ എംഎല്എ കെയു ജനീഷ്കുമാറിന് ഗ്ലാമര് വര്ധിക്കുകയും ചെയ്തു. അധികാരത്തിലേറി ആറു മാസം തികഞ്ഞതിന് പിന്നാലെ യുഡിഎഫിന്റെ പ്രസിഡന്റ്, വൈസ് പ്രസിഡന്റ് എന്നിവരെ അവിശ്വാസത്തിലൂടെ പുറത്താക്കിയത് ജിജി സജിയുടെ സഹായത്തോടെയായിരുന്നു. വരണാധികാരിയായ കോന്നി ഡിഎഫ്ഓ ശ്യാം മോഹന്ലാലിന്റെ ചുമതലയിലാണ് പ്രസിഡന്റ് തെരഞ്ഞെടുപ്പ് നടന്നത്. സിപിഎം ഏരിയാ കമ്മിറ്റി അംഗം വര്ഗീസ് ബേബിയാണ് എല്ഡിഎഫ് സ്ഥാനാര്ത്ഥിയായി ജിജി സജിയുടെ പേര് നിര്ദ്ദേശിച്ചത്. മറ്റൊരു ഏരിയാ കമ്മിറ്റിയംഗം തുളസീമണിയമ്മ പിന്താങ്ങി. യുഡിഎഫ് പക്ഷത്തു നിന്നും മുന് പ്രസിഡന്റ് എംവി അമ്ബിളിയുടെ പേരാണ് വന്നത്. വോട്ടെടുപ്പില് ജിജി സജിക്ക് ഏഴും അമ്ബിളിക്ക് ആറും വോട്ട് ലഭിച്ചു. ആകെ 13 അംഗങ്ങളാണുള്ളത്. കോവിഡ് ബാധയെ തുടര്ന്ന് ക്വാറന്റൈനില് കഴിഞ്ഞിരുന്ന എല്ഡിഎഫിലെ കൈപ്പട്ടൂര് ഡിവിഷന് അംഗം നീതു ചാര്ളി പ്രത്യേകം തയാറാക്കിയ മുറിയില് പിപിഇ കിറ്റ് ധരിച്ചെത്തി വോട്ട് ചെയ്ത് മടങ്ങി. നാടകീയ നീക്കങ്ങള്ക്കൊടുവിലാണ് ജിജി സജിയെ തന്നെ എല്ഡിഎഫ് പ്രസിഡന്റാക്കാന് തീരുമാനിച്ചത്. ചൊവ്വാഴ്ച അര്ധരാത്രിയോടെയാണ് ഇതു സംബന്ധിച്ച് അന്തിമ തീരുമാനം എടുത്തത്. സിപിഎമ്മിലെ തുളസീ മണിയമ്മയെ പ്രസിഡന്റാക്കുമെന്നാണ് കരുതിയിരുന്നത്. അവസാന നിമിഷം ഉണ്ടായ ജിജിയുടെ സ്ഥാനാര്ത്ഥിത്വം ഏവരെയും അമ്ബരപ്പിച്ചു. മറ്റൊരു ലക്ഷ്യത്തോടെയാണ് ജിജിക്ക് സിപിഎം പ്രസിഡന്റ് സ്ഥാനം നല്കിയത്. യുഡിഎഫ് തെരഞ്ഞെടുപ്പ് കമ്മിഷന് നല്കുന്ന പരാതി പ്രകാരം ജിജി സജി അയോഗ്യയാകാന് സാധ്യതയുണ്ട്. ഇങ്ങനെ വന്നാല് സിപിഎമ്മിന് ഉണ്ടാകുന്ന നാണക്കേട് ഒഴിവാക്കുന്നതിന് വേണ്ടിയാണ് ജിജിയെ തന്നെ പ്രസിഡന്റാക്കിയത്. ജിജിക്ക് അയോഗ്യത ലഭിച്ചാല് അവര് പ്രതിനിധീകരിച്ചിരുന്ന ഇളകൊള്ളൂര് ഡിവിഷനിലേക്ക് ഉപതെരഞ്ഞെടുപ്പ് ഉണ്ടാകും. അപ്പോള് വിജയിച്ച് ഭൂരിപക്ഷം നേടി ഭരിക്കാന് കഴിയുമെന്നാണ് സിപിഎം കണക്കു കൂട്ടുന്നത്. ഇതേ പ്രതീക്ഷയിലാണ് യുഡിഎഫും. ഉപതെരഞ്ഞെടുപ്പില് ജയിക്കാന് കഴിഞ്ഞാല് ഭരണം തിരികെ പിടിക്കാമെന്ന ആത്മവിശ്വാസവും അവര്ക്കുണ്ട്. Stories you may Like